На основу члана 10. става 1. Правилника о условима, критеријумима за избор корисника и поступку доделе средстава помоћи интерно расељеним лицима док су у расељеништву за куповину сеоске куће са окућницом и додатне помоћи намењене за грађевински материјал за поправку или адаптацију предметне сеоске куће са окућницом бр. 06-243/2019-01 од 03.12..2019. године, Комисија за избор корисника помоћи намењене побољшању услова становања интерно расељених лица док су у расељеништву кроз доделу помоћи при куповини сеоских кућа са окућницом и додатне помоћи намењене за грађевински материјал за поправку или адаптацију предметне сеоске куће са окућницом образована решењем председника општине Ћуприја бр. 02-196/2019-01 дана 03.12.2019. године, расписује

**ЈАВНИ ПОЗИВ**

**за доделу помоћи интерно расељеним лицима док су у расељеништву за куповину сеоске куће са окућницом односно одговарајуће непокретности и помоћи намењене за грађевински материјал за поправку или адаптацију предметне сеоске куће са окућницом**

**ПРЕДМЕТ ЈАВНОГ ПОЗИВА**

**I**

Помоћ намењена интерно расељеним лицима док су у расељеништву за куповину сеоске куће са окућницом и додатну помоћ намењену за грађевински материјал за поправку или адаптацију предметне сеоске куће са окућницом може бити додељена интерно расељеним лицима док су у расељеништву а живе на територији општине Ћуприја, укључујући чланове њиховог породичног домаћинства, а неопходна им је помоћ за куповину сеоске куће са окућницом и додатна помоћ намењена за грађевински материјал за поправку или адаптацију предметне сеоске куће са окућницом, све како би побољшали услове становања.

**II**

Помоћ се одобрава за куповину сеоске куће са окућницом у износу до РСД 1.200.000,00 (једанмилиондвестахиљададинара) и за додатну помоћ намењену за грађевински материјал за поправку или адаптацију предметне сеоске куће са окућницом у износу до РСД 200.000,00 (двестахиљададинара), оба износа по породичном домаћинству Корисника.

Изабрани корисник Помоћи за побољшање услова становања може да учествује сопственим средствима у купопродајној цени сеоске куће са окућницом у износу до 50% од износа који се одобрава за куповину сеоске куће са окућницом.

**УСЛОВИ И КРИТЕРИЈУМИ**

Подносилац пријаве на Јавни позив и чланови његовог породичног домаћинства потребно је да испуњавају следеће услове:

1. да је подносилац пријаве евидентиран као интерно расељено лице или поседује легитимацију интерно расељеног лица;
2. да подносилац и чланови породичног домаћинства наведени у пријави који су евидентирани као интерно расељена лица имају боравиште/пребивалиште на територији општине Ћуприја;
3. да су подносилац и чланови продичног домаћинства смештени у колективном центру/неадекватном приватном смештају;
4. да подносилац и чланови породичног домаћинства немају приходе којима би могли да побољшају услове становања;
5. да подоносилац и чланови породичног домаћинства не поседују непокретност у Републици Србији ван Косова и Метохије или у другој држави,а којом могу да реше своје стамбено питање;
6. да подносилац и чланови породичног домаћинства не могу да користе непокретност коју поседују на Косову и Метохији;
7. да подносилац и чланови породичног домаћинства нису заменили, обновили или отуђили непокретност на Косову и Метохији, а којом би могли да безбедно реше своје стамбено питање;
8. да подносилац и чланови породичног домаћинства нису корисници другог програма за побољшање услова становања или повратка, којим би могли да реше или су решили своје стамбено питање;
9. да породично домаћинство има радно способне чланове;

10) да сеоска кућа са окућницом којом Корисник конкурише за доделу Помоћи испуњава основне услове за живот и становање и да је уписана у катастру непокретности на име продавца и без терета, осим ако је наведена непокретност у поступку озакоњења, а на земљишту на коме се непокретност налази дозвољена је индивидуална стамбена градња.

11) да подносилац пријаве и чланови његовог породичног домаћинства наведени у Пријави нису у крвном, адоптивном или тазбинском сродству са продавцем предметне непокретности.

Ред првенства за избор Корисника утврђује се на основу броја бодова које Корисник као подносилац пријаве и чланови његовог домаћинства остваре, а према следећим критеријумима:

1. број чланова породичног домаћинства: по члану породичног домаћинства - **10 бодова**;

максималан број бодова који се може добити на основу овог мерила износи - **50 бодова.**

1. број малолетне деце у породичном домаћинству:
   1. породично домаћинство до двоје малолетне деце - **10 бодова**;
   2. породично домаћинство са троје или више малолетне деце - **20 бодова**;
2. број малолетне деце или деце на редовном школовању у једнородитељском породичном домаћинству:
   1. домаћинство са једним дететом - **10 бодова**;
   2. домаћинство са двоје деце - **20 бодова**;
   3. домаћинство са троје или више деце - **30 бодова**;
3. породично домаћинство са дететом са инвалидитетом или сметњама у развоју: по породичном домаћинству - **20 бодова**;
4. стамбена ситуација породичног домаћинства:
   1. породично домаћинство смештено у колективном центру - **10 бодова**;
   2. породично домаћинство које станује у изнајмљеном простору без основних хигијенско-санитарних услова - **20 бодова**;
5. материјални положај породичног домаћинства:
   1. породично домаћинство са приходима већим или у висини од 50% последње просечне месечне зараде без пореза и доприноса у привреди Републике Србије, по члану - **10 бодова**;
   2. породично домаћинство са приходима испод 50% последње просечне месечне зараде без пореза и доприноса у привреди Републике Србије, по члану - **20 бодова**.
6. смањење или губитак радне способности или телесно оштећење:
   1. по основу смањења или губитка радне способности подносиоца пријаве или члана породичног домаћинства:
      * ако постоји делимична радна способност - **10 бодова**;
      * ако постоји потпуни губитак радне способности - **20 бодова**.
   2. по основу телесног оштећења подносиоца пријаве или члана породичног домаћинства:
      * за телесно оштећење 100% - **20 бодова**;
      * за телесно оштећење 90% - **15 бодова**;
      * за телесно оштећење 80% - **10 бодова**;

ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова;

1. болести од већег социјално-медицинског значаја, у складу са прописима о здравственој заштити: подносилац пријаве или члан његовог породичног домаћинства - **20 бодова**;

ово мерило се примењује ако подносилац пријаве или члан његовог породичног домаћинства нису бодовани по основу тачке 7) подтач. (1) и (2) овог члана;

1. Регистровано сеоско газдинство – **20 бодова**;
2. породично домаћинство чији је члан настрадао или нестао у сукобима на просторима бивше Социјалистичке Федеративне Републике Југославије: по настрадалом/несталом члану – **20 бодова**;

Ако два или више подносилаца пријаве имају исти број бодова, предност ће имати подносилац пријаве који:

1. има већи број малолетне деце;
2. има већи број чланова породичног домаћинства;
3. има трудну жену у породичном домаћинству;
4. дуже борави на подручју општине Ћуприја и
5. има мање приходе по члану породичног домаћинства.

**ПОТРЕБНА ДОКУМЕНТАЦИЈА**

Корисник као подносилац пријаве на Јавни позив за себе и чланове породичног домаћинства доставља следећу документацију:

1. уредно попуњен образац Пријаве;
2. фотокопију легитимације интерно расељеног лица;
3. фотокопију личне карте, односно очитане личне карте уколико је у питању нова биометријска лична карта са чипом, за све чланове породичног домаћинства са 16 и више година, а за млађе од 16 година фотокопију здравствене књижице;
4. доказ о стамбеној ситуацији подносиоца захтева и чланова његовог породичног домаћинства: за домаћинство које станује у изнајмљеном простору без основних хигијенско-санитарних услова – изјава оверена у органу управе или суду;
5. изјаву оверену у органу управе или суду да подносилац пријаве и чланови његовог породичног домаћинства: не поседују непокретност у Републици Србији ван Косова и Метохије или у другој држави, а којом могу да реше своје стамбено питање; не могу да користе непокретност коју поседују на Косову и Метохији; нису заменили, обновили или отуђили непокретност на територији Косова и Метохије, а којом су могли да реше своје стамбено питање; да нису корисници другог програма за побољшање услова становања или повратка којим би могли или су решили своје стамбено питање; да нису у крвном, адоптивном или тазбинском сродству са продавцем предметне некретнине;
6. доказ о приходима:

а) за незапослене, изјава оверена у органу управе или суду да је лице незапослено и да нема примања;

б) за запослене, потврда послодавца о висини примања за месец који претходи месецу подношења пријаве на Јавни позив или изјава да подносилац пријаве односно члан породичног домаћинства остварује неке повремене приходе;

в) чек од пензије за месец који претходи месецу подношења пријаве на Јавни позив или уколико лице не остварује примања по основу пензије - изјава оверена у органу управе или суду да лице не остварује примања по основу пензије у Републици Србији и/илидругој држави;

1. доказ о школовању - потврда надлежне образовне иниституције о школовању за лица која се налазе на редовном школовању до навршених 26 година живота;
2. доказ о здравственом стању, односно о постојању болести од већег социо – медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.);трудноће или другог здравственог стања, за Подносиоца и чланове домаћинства-извештај лекара;
3. за једнородитељску породицу прилаже се потврда о смрти брачног друга; решење надлежног суда о проглашењу несталог лица за умрло; пресуда о разводу брака и/или пресуда о поверавању деце или изјава оверена у органу управе или суду да се непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да у међувремену, није засновао брачну или ванбрачну заједницу;
4. доказ о смањењу или губитку радне способности или телесном оштећењу – решење надлежног органа;
5. решење Комисије за категоризацију деце или мишљење интерресорне комисије за децу која су телесно инвалидна или са сметњама у развоју;
6. доказ за породично домаћинство чији је члан настрадао или нестао у сукобима на просторима бивше Социјалистичке Федеративне Републике Југославије;
7. изјаву власника непокретности - сеоске куће са окућницом на коју се односи Помоћ, да је сагласан да исту отуђи у корист подносиоца пријаве, под условима предвиђеним овим Правилником, да предметна непокретност није у спору или под теретом, осим ако је у поступку озакоњења, уз навођење рокова за примопредају непокретности;
8. доказ о власништву на предметној непокретности - сеоској кући са окућницом, на коју се односи Помоћ - лист непокретности не старији од 6 месеци;
9. фотокопију личне карте продавца предметне непокретности - сеоске куће са окућницом .
10. доказ о регистрацији сеоског домаћинства, уколико је исто регистровано.

Комисија за избор корисника по службеној дужности прибавља извод из матичне књиге рођених за децу млађу од 16 година; уверење о имовном стању из Републичког геодетског завода за подносиоца Пријаве и чланове његовог породичног домаћинства, укључујући и малолетне чланове породичног домаћинства; уверење Одељења за локалну пореску администрацију о томе да ли су подносилац пријаве и чланови његовог породичног домаћинства, укључујући и малолетне чланове породичног домаћинства обвезници пореза на имовину; потврду да се лице налази у евиденцији интерно расељених лица Комесаријата за избеглице и миграције; уверење МУП-а о кретању боравишта/пребивалишта за подносиоца и све чланове породичног домаћинства.

Наведене доказе потребне за вођење овог поступка, у складу са чланом 103. став 1. Закона о општем управном поступку („Службени гласник РС“, број 18/16) (у даљем тексту: ЗУП), прибавиће по службеној дужности Комисија, осим уколико странка у складу са чланом 103. став 3. ЗУП-а изјави да ће у циљу ефикаснијег и еконимичнијег разматрања своје поднете пријаве на Јавни позив, наведене доказе прибавити сама.

Наведени докази подносе се у фотокопији. Подносиоци захтева који уђу у ужи избор у обавези су да оригинална документа поднесу Комисији на увид.

Комисија по потреби од Подносиоца пријава може тражити и друге доказе неопходне за потребе вођења поступка.

**ПОДНОШЕЊЕ ПРИЈАВА НА ЈАВНИ ПОЗИВ**

Пријаве са потребном документацијом се подносе у затвореној коверти преко писарнице општинске управе Ћуприја, лично или поштом на адресу:

ОпштинаЋуприја

Комисија за доделу помоћи куповина сеоске куће са окућницом ИРЛ и помоћи у грађевинском материјалу.

ул. 13. Октобра бр. 7

35230 Ћуприја

са назнаком:

**„Пријава на Јавни позив за доделу помоћи интерно расељеним лицима док су у расељеништву за куповину сеоске куће са окућницом и додатне помоћи намењене за грађевински материјал за поправку или адаптацију предметне сеоске куће са окућницом“.**

**Рок за подношење пријава са потребном документацијом је 15.јануар 2020. године.**

**ПРЕДСЕДНИК КОМИСИЈЕ**

**Драгана Милановић с.р.**

**ПРИЈАВА**

**НА ЈАВНИ ПОЗИВ ЗА ДОДЕЛУ ПОМОЋИ ИНТЕРНО РАСЕЉЕНИМ ЛИЦИМА ДОК СУ У РАСЕЉЕНИШТВУ ЗА КУПОВИНУ СЕОСКЕ КУЋЕ СА ОКУЋНИЦОМ ОДНОСНО ОДГОВАРАЈУЋЕ НЕПОКРЕТНОСТИ И ДОДАТНЕ ПОМОЋИ НАМЕЊЕНЕ ЗА ГРАЂЕВИНСКИ МАТЕРИЈАЛ ЗА ПОПРАВКУ ИЛИ АДАПТАЦИЈУ ПРЕДМЕТНЕ СЕОСКЕ КУЋЕ СА ОКУЋНИЦОМ**

|  |  |  |  |
| --- | --- | --- | --- |
| **1.** | **Име, очево име, и презиме подносиоца пријаве** |  | |
| **2.** | **Датум, место и држава рођења подносиоца пријаве** |  | |
| **3.** | **Место претходног пребивалишта подносиоца** |  | |
| **4.** | **Адреса подносиоца пријаве** |  | |
| **5.** | **Број телефона** |  | |
| **6.** | **Име, очево име, и презиме чланова заједничког домаћинства подносиоца пријаве:**   1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 8. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 9. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 10. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | |
| **8.** | **Подаци о непокретности коју подносилац пријаве предлаже за стамбено збрињавање (адреса и власник)**  **НАПОМЕНА: Није обавезно** | |  |

**Ја, доле потписани, подношењем ове пријаве прихватам услове утврђене Јавним позивом за доделу помоћи интерно расељеним лицима док су у расељеништву за куповину сеоске куће са окућницом и додатне помоћи намењене за грађевински материјал за поправку или адаптацију предметне сеоске куће са окућницом расписаним 03.12.2019. године.**

**У Ћуприји Дана \_\_\_\_\_\_\_\_\_\_\_\_ 2019. године**

**Подносилац пријаве**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(потпис)**